**APSTIPRINĀTS:**

2015.gada 3. jūnija

Iepirkuma komisijas sēdē

Protokols Nr. 1

**RĪGAS TEHNISKĀS UNIVERSITĀTES**

**IEPIRKUMA**

**ID Nr. RTU-2015/58**

**„Programmatūras ANSYS Academic Research Mechanical un CFD iegāde ES 7.ietvarprogrammas (FP7) pētniecības projekta COALINE, Dotācijas līguma Nr. 609149, ietvaros”**

**NOLIKUMS**

1. **VISPĀRĪGĀ INFORMĀCIJA**
	1. **Iepirkums –** „Programmatūras ANSYS Academic Research Mechanical un CFD iegāde ES 7.ietvarprogrammas (FP7) pētniecības projekta COALINE, Dotācijas līguma Nr. 609149, ietvaros” Publisko iepirkumu likuma 8.2 panta kārtībā.
	2. **Iepirkuma identifikācijas numurs**: RTU-2015/58.
	3. **Pasūtītājs:** Rīgas Tehniskā universitāte, adrese: Kaļķu iela 1, Rīga, LV – 1658, izglītības iestādes reģ. Nr. 3341000709, PVN Reģ. Nr. LV90000068977, mājas lapa: [www.rtu.lv](http://www.rtu.lv).
	4. **Pretendents** - piegādātājs, kurš iesniedzis piedāvājumu.
	5. **Piegādātājs** - fiziskā vai juridiskā persona, šādu personu apvienība jebkurā to kombinācijā, kas piedāvā tirgū veikt preces piegādi.
	6. **Komisija –** Rīgas Tehniskās universitātes iepirkuma komisija, kas pilnvarota organizēt Iepirkumu, pamatojoties uz Rīgas Tehniskās universitātes finanšu prorektora 2015.gada 13. aprīļa rīkojumu Nr. 03000-1.2/71.
	7. **Iepirkuma priekšmets**: Programmatūras ANSYS Academic Research Mechanical un CFD piegāde ES 7.ietvarprogrammas (FP7) pētniecības projekta COALINE, Dotācijas līguma Nr. 609149, ietvaros, saskaņā ar Tehnisko specifikāciju (Nolikuma 2. pielikums) un iepirkuma līguma projektu (Nolikuma 3. pielikums).
	8. **Projekti un finansēšanas avoti, kuru ietvaros tiek rīkots Iepirkums**: Eiropas Savienības 7.ietvarprogrammas (FP7) pētniecības projekts COALINE (“Inovatīvu ražošanas procesu izstrāde pultruzijas kompozītu ātra pārklājuma uznešanai”), Dotācijas līgums Nr.609149.
	9. **CPV nomenklatūras kods:** 48000000-8 (Programmatūras pakotne un informācijas sistēmas).
	10. **Plānotā programmatūras līgumcena bez PVN:** 11 724 EUR.
	11. **Iepirkuma mērķis:** izvēlēties Nolikuma prasībām atbilstošu piedāvājumu ar viszemāko cenu.
	12. **Piedāvājuma izvēles kritērijs:** piedāvājums ar viszemāko cenu (bez PVN).
	13. **Piegādes vieta:** Āzenes iela 16/20, Rīga.
	14. **Iepirkuma līgums:** Iepirkuma rezultātā ar uzvarējušo Pretendentu tiek noslēgts iepirkuma līgums.
	15. **Programmatūras piegādes termiņš:** ne vēlāk kā14 dienu laikā no Iepirkuma līguma noslēgšanas brīža.
	16. **Norēķinu kārtība:** 30 dienu laikā pēc atbilstoša rēķina saņemšanas, ar pārskaitījumu uz bankas kontu.
	17. **Iepirkuma dokumentu saņemšana un citi nosacījumi:**
		1. Ieinteresētie piegādātāji var iepazīties ar Nolikumu un lejupielādēt to RTU mājaslapas ([www.rtu.lv](http://www.rtu.lv)) sadaļā „Iepirkumi” vai RTU Iepirkumu nodaļā Rīgā, Kaļķu ielā 1, 322.kabinetā, darba dienās laikā no plkst. 8:30 līdz 17:00, līdz 2015.gada 3. jūlijam, plkst. 10:00.
		2. Pasūtītāja kontaktpersona, kura ir tiesīga iepirkuma norises gaitā sniegt organizatoriska rakstura informāciju par Nolikumu: RTU Iepirkumu nodaļas iepirkumu speciāliste Raimonda Miķelsone, tālrunis: 67089149, e-pasts: raimonda.mikelsone@rtu.lv, fakss: 67089710.
		3. Katrs Pretendents ir tiesīgs iesniegt vienu piedāvājuma variantu par Iepirkuma priekšmetu.
		4. Iepirkuma komisijas un Pretendentu tiesības un pienākumi ir noteikti atbilstoši Publisko iepirkumu likumam.
	18. **Papildu informācijas pieprasīšana un sniegšana:**
		1. Ja ieinteresētais piegādātājs ir laikus pieprasījis papildu informāciju par Nolikumā iekļautajām prasībām, Pasūtītājs to sniedz iespējami īsā laikā.
		2. Ieinteresētie piegādātāji pieprasījumus par paskaidrojumiem iesniedz rakstiskā veidā pa e-pastu (raimonda.mikelsone@rtu.lv) vai pa faksu (67089710), vienlaikus dokumenta oriģinālu nosūtot pa pastu uz adresi Kaļķu ielā 1, Rīgā, LV-1658, 322. kabinetā, izņemot, ja informācijas pieprasījums nosūtīts elektroniski, izmantojot drošu elektronisko parakstu.
		3. Papildu informāciju, atbildes uz jautājumiem un citu ar Iepirkumu saistītu informāciju Pasūtītājs publicē savas mājaslapas ([www.rtu.lv](http://www.rtu.lv)) sadaļā „Iepirkumi”.
		4. Piegādātājam ir pienākums sekot informācijai, kas saistībā ar Iepirkumu tiks publicēta Pasūtītāja mājaslapā ([www.rtu.lv](http://www.rtu.lv)).
2. **PIEDĀVĀJUMA IESNIEGŠANAS UN ATVĒRŠANAS VIETA, DATUMS UN KĀRTĪBA**
	1. Piedāvājumi jāiesniedz personīgi vai ar pasta sūtījumu līdz **2015.gada 3.jūlijam, plkst.** **10:00** Rīgas Tehniskās universitātes Iepirkumu nodaļai Kaļķu ielā 1, Rīgā, LV-1658, 322.kabinetā.
	2. Piedāvājumu var personīgi iesniegt Iepirkumu nodaļā darba dienās no plkst. 8:30 līdz plkst. 17:00. Saņemot piedāvājumu, Pasūtītāja pārstāvis uz aploksnes norāda piedāvājuma iesniegšanas datumu un laiku.
	3. Ja piedāvājums tiek sūtīts pa pastu, sūtījumam jātiek nogādātam Nolikuma 2.1. punktā noteiktajā vietā līdz 2.1. punktā norādītā termiņa beigām. Pretendents pats atbild par nesavlaicīgas piegādes risku.
	4. Ja piedāvājums tiek iesniegts pēc Nolikuma 2.1. punktā norādītā piedāvājuma iesniegšanas termiņa beigām vai ja piedāvājums nav noformēts tā, lai piedāvājumā iekļautā informācija nebūtu pieejama līdz piedāvājuma atvēršanas brīdim, Pasūtītāja pārstāvis šādu piedāvājumu nereģistrē, bet neatvērtu nodod atpakaļ Pretendentam.
	5. Iepirkumā iesniegto piedāvājumu Pretendents ir tiesīgs grozīt tikai līdz piedāvājuma iesniegšanas termiņa beigām.
	6. Iepirkumā iesniegtā piedāvājuma atsaukumam ir bezierunu raksturs un tas izslēdz Pretendenta atsauktā piedāvājuma tālāku līdzdalību Iepirkumā.
	7. Piedāvājumu noformējuma pārbaudi, Pretendentu atlases pārbaudi, tehniskā piedāvājuma atbilstības pārbaudi un finanšu piedāvājuma vērtēšanu Komisija veic slēgtā sēdē. Piedāvājumu atvēršana publiskā sēdē nav paredzēta.
3. **PIEDĀVĀJUMA NOFORMĒŠANA**
	1. Visiem piedāvājuma dokumentiem jābūt latviešu valodā. Citās valodās iesniegtajiem dokumentiem jāpievieno Pretendenta vai tulka apliecināts tulkojums latviešu valodā. Brošūras, bukleti un ražotāja izdotie dokumenti, kas apliecina tehniskā piedāvājuma atbilstību tehniskās specifikācijas prasībām, var tikt iesniegti angļu valodā.
	2. Piedāvājums sastāv no viena sējuma. Piedāvājuma dokumenti jāsakārto šādā secībā:
		1. Kvalifikācijas dokumenti, kuriem pievienots pieteikums Iepirkumam (Nolikuma 1.pielikumā – Pieteikuma vēstules forma);
		2. Tehniskais un finanšu piedāvājums (Nolikuma 2.pielikumā - Pasūtītāja tehniskā specifikācija un Pretendenta tehniskā un finanšu piedāvājuma forma).
	3. Piedāvājums jāiesniedz datorrakstā uz sanumurētām lapām, caurauklots (nodrošinot to, ka nav iespējams atdalīt piedāvājuma lapas), ar uzlīmi, uz kuras norādīts lapu skaits un datums. Uzlīmei jābūt apzīmogotai (ja zīmogs ir attiecināms) un Pretendenta vai attiecīgi pilnvarota Pretendenta pārstāvja parakstītai. Ja uz piedāvājuma lapām tiek izdarīti labojumi, tie jāparaksta iepriekš minētajai personai.
	4. Pretendentam jāiesniedz viens piedāvājuma oriģināls un viena kopija papīra formātā, katrs savā iesējumā. Uz oriģināla iesējuma pirmās lapas jābūt norādei „Oriģināls”, uz kopijas – „Kopija”. Jebkura veida neskaidrību gadījumā noteicošais ir eksemplārs ar uzrakstu „Oriģināls“.
	5. Piedāvājuma oriģināls un tajā iekļautie dokumenti, kuros paredzēts Pretendenta paraksts, jāparaksta Pretendentam vai atbilstoši pilnvarotam Pretendenta pārstāvim. Ja Pretendents ir piegādātāju apvienība, minētie dokumenti jāparaksta katras personas, kas iekļauta piegādātāju apvienībā, attiecīgi pilnvarotam pārstāvim vai arī personai, kura pārstāv piegādātāju apvienību Iepirkumā.
	6. Piedāvājuma oriģināls un kopija jāiesaiņo kopā. Līmējuma vietai jābūt apstiprinātai ar Pretendenta vai atbilstoši pilnvarota Pretendenta pārstāvja parakstu un zīmogu (ja tāds ir). Kopējais iesaiņojums jānoformē šādi:

|  |
| --- |
| **Rīgas Tehniskās universitātes****Iepirkumu nodaļai**Kaļķu ielā 1, Rīgā, LV-1658, 322.kab.**Piedāvājums Iepirkumam****„Programmatūras ANSYS Academic Mechanical un CFD iegāde** ES 7.ietvarprogrammas (FP7) pētniecības projekta COALINE, Dotācijas līguma Nr. 609149, ietvaros**”****Iepirkuma ID Nr.: RTU-2015/58****Neatvērt līdz 2015.gada 3.jūlijam, plkst.10:00***<Pretendenta nosaukums, juridiskā adrese, kontaktpersona, tās kontaktinformācija>* |

* 1. Jebkādi piedāvājuma papildinājumi vai labojumi (ja tādi ir) jāiesniedz rakstiskā formā personīgi vai pa pastu Rīgas Tehniskās universitātes Iepirkumu nodaļai Kaļķu ielā 1 – 322, Rīgā, LV-1658 līdz 2015.gada 3. jūlijam plkst. 10:00, slēgtā, aizzīmogotā (ja zīmogs attiecināms) iepakojumā. Iepakojumam jābūt noformētam atbilstoši Nolikuma
	3.6.punktam un uz iepakojuma jābūt papildus norādei – “PAPILDINĀJUMS”, ”LABOJUMI”.
	2. Piedāvājumam un visiem tajā iekļautajiem dokumentiem ir jāatbilst Dokumentu juridiskā spēka likumam un Ministru kabineta 2010.gada 28.septembra noteikumiem Nr.916 “Dokumentu izstrādāšanas un noformēšanas kārtība”. Pretendenta iesniegto elektronisko dokumentu kopijas, norakstus vai izrakstus papīra formā Pretendents apliecina saskaņā ar Ministru kabineta 2010.gada 28.septembra noteikumu Nr.916 „Dokumentu izstrādāšanas un noformēšanas noteikumi” 5.nodaļas prasībām dokumentu atvasinājumu izstrādāšanai un noformēšanai. Visu piedāvājumā iekļauto dokumentu kopiju, norakstu vai izrakstu pareizību Pretendents var apliecināt ar vienu apliecinājumu saskaņā ar Publisko iepirkumu likuma 33.panta septīto daļu.
	3. Visas izmaksas, kas saistītas ar piedāvājuma sagatavošanu un iesniegšanu, sedz Pretendents.
	4. Ja attiecībā uz Iepirkuma priekšmetu nepieciešams ievērot komercnoslēpumu atbilstoši Komerclikuma 19.pantam vai ja informācija, kas saistīta ar iepirkuma priekšmetu, uzskatāma par konfidenciālu informāciju, Pretendents to norāda savā piedāvājumā. Pretendents nevar noteikt komercnoslēpuma vai konfidenciālas informācijas statusu informācijai, kura atbilstoši Publisko Iepirkumu likuma vai citu normatīvo aktu regulējumam ir vispārpieejama informācija.
1. **PRETENDENTU IZSLĒGŠANAS NOTEIKUMI**
	1. Pasūtītājs izslēdz Pretendentu no dalības Iepirkumā jebkurā no šādiem gadījumiem:
		1. pasludināts Pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;
		2. Pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*.
	2. Nolikuma 4.1.1. un 4.1.2.punktā minēto apstākļu esamību Pasūtītājs pārbauda tikai attiecībā uz Pretendentu, kuram būtu piešķiramas līguma slēgšanas tiesības atbilstoši noteiktajām prasībām un kritērijiem.
	3. Lai pārbaudītu, vai Pretendents nav izslēdzams no dalības Nolikuma 4.1.1. vai 4.1.2.punktā minēto apstākļu dēļ, Pasūtītājs:
		1. attiecībā uz Pretendentu (neatkarīgi no tā reģistrācijas valsts vai pastāvīgās dzīvesvietas), izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:
	4. par Nolikuma 4.1.1.punktā minētajiem faktiem — no Uzņēmumu reģistra,
	5. par Nolikuma 4.1.2.punktā minēto faktu — no Valsts ieņēmumu dienesta un Latvijas pašvaldībām. Pasūtītājs minēto informāciju no Valsts ieņēmumu dienesta un Latvijas pašvaldībām ir tiesīgs saņemt, neprasot Pretendenta piekrišanu;
		1. attiecībā uz ārvalstī reģistrētu vai pastāvīgi dzīvojošu Pretendentu Komisija papildus pieprasa Pretendentam, lai tas 10 (desmit) darba dienu laikā iesniedz Komisijai attiecīgās ārvalsts kompetento institūciju izziņas, kas apliecina, ka:
			1. nav pasludināts Pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu); nav apturēta vai pārtraukta tā saimnieciskā darbība; nav uzsākta tiesvedība par Pretendenta bankrotu un Pretendents netiek likvidēts;
			2. Pretendentam Latvijā vai valstī, kurā tas reģistrēts, nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā kādā no valstīm pārsniedz 150 euro.
		2. Ja Nolikuma 4.3.2. punktā minētais ārvalstī reģistrētais Pretendents Komisijas noteiktajā termiņā neiesniedz Nolikuma 4.3.2. punktā minētās izziņas, Komisija to izslēdz no dalības Iepirkumā.
	6. Atkarībā no atbilstoši Nolikuma 4.3.1.punkta "b" apakšpunktam veiktās pārbaudes rezultātiem Pasūtītājs:
		1. neizslēdz Pretendentu no dalības Iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju Pretendentam nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*;
		2. informē Pretendentu par to, ka tam konstatēti nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*, un nosaka termiņu — 10 darbdienas pēc informācijas izsniegšanas vai nosūtīšanas dienas — konstatēto parādu nomaksai un parādu nomaksas apliecinājuma iesniegšanai. Pretendents, lai apliecinātu, ka tam nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*, iesniedz attiecīgi Pretendenta vai tā pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas vai pašvaldības izdotu izziņu par to, ka attiecīgajai personai laikā pēc pasūtītāja nosūtītās informācijas saņemšanas dienas nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*. Ja noteiktajā termiņā minētie dokumenti nav iesniegti, Pasūtītājs Pretendentu izslēdz no dalības Iepirkumā.
	7. Izslēgšanas nosacījumi iepirkumā attiecas uz Pretendentu (ja Pretendents ir fiziska vai juridiska persona), personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai personu apvienības dalībniekiem (ja piedāvājumu iesniedz personu apvienība).
2. **Pretendentu KVALIFIKĀCIJA**

|  |  |
| --- | --- |
| * 1. Pretendentam ir jāatbilst šādām Pretendenta kvalifikācijas prasībām:
 | * 1. Lai apliecinātu atbilstību Pasūtītāja noteiktajām kvalifikācijas prasībām, Pretendentam jāiesniedz šādiPretendent**a** prasības **apliecinošie dokumenti:**
 |
| 5.1.1. Pretendents piekrīt Nolikuma noteikumiem.  | 5.2.1. **Pretendenta pieteikums par piedalīšanos Iepirkumā**, kas ir aizpildīts atbilstoši Nolikuma 1.pielikumam – Pieteikuma vēstules formai. Ja piedāvājumu iesniedz personu apvienība, pieteikumu par piedalīšanos Iepirkumā paraksta visi personu apvienības dalībnieki vai arī visu personu apvienības dalībnieku pilnvarotā persona.  |
| 5.1.2. Pretendents ir reģistrēts atbilstoši attiecīgās valsts normatīvo aktu prasībām. | 5.2.2. **Ja Pretendents nav reģistrēts Komercreģistrā (t.i. ir reģistrēts ārvalstīs) - attiecīgās valsts institūcijas izsniegts dokuments,** kas apliecina, ka Pretendents ir reģistrēts atbilstoši tās valsts normatīvo aktu prasībām.Par Latvijas Republikā reģistrēto Pretendentu reģistrāciju Komisija pārliecināsies attiecīgo reģistru datu bāzēs. Pretendentam, kas nav reģistrēts komercreģistrā, jāiesniedz dokuments, kas apliecina reģistrāciju. |
| 5.1.3. Pretendenta pārstāvim, kas parakstījis piedāvājuma dokumentus, ir pārstāvības (paraksta) tiesības. | 5.2.3**. Dokuments, kas apliecina Pretendenta pārstāvja paraksta (pārstāvības) tiesības**. Ja tiek iesniegta pilnvara, pilnvarai pievieno pilnvaras devēja pārstāvības (paraksta) tiesības apliecinošu dokumentu. Ja piedāvājumu iesniedz personu apvienība un pieteikumu paraksta visu personu apvienības dalībnieku pilnvarotā persona (atbilstoši Nolikuma 4.2.1.punktā paredzētajam), piedāvājumā iekļauj dokumentu, kuru parakstījušas visu personu apvienības dalībnieku paraksttiesīgās personas un, kurā ir norādīts pilnvarotais personu apvienības dalībnieku pārstāvis un tā pilnvaru apjoms. |
| 5.1.4. Pretendentam ir tiesības izdot ANSYS Academic Research Mechanical un CFD programmatūras licenci un nodrošināt programmatūras atbalstu tehniskajā specifikācijā noteiktajā termiņā.  | 5.2.4. Pretendenta vai ražotāja apliecinājums, ka Pretendentam ir tiesības licencēt ANSYS Academic Research Mechanical un CFD programmatūru un nodrošināt šīs programmatūras atbalstu tehniskajā specifikācijā noteiktajā termiņā. |

* 1. Pretendenta kvalifikācijas prasības ir obligātas visiem Pretendentiem, kuri vēlas iegūt līguma slēgšanas tiesības.
	2. Ja piedāvājumu iesniedz personu apvienība vai personālsabiedrība, Nolikuma 5.2.2. un 5.2.3. apakšpunktos minētos dokumentus jāiesniedz par katru no attiecīgās personu apvienības dalībniekiem. Papildus jāiesniedz visu apvienībā esošo personu parakstīts sabiedrības līgums (oriģināls vai apliecināta kopija), kurā arī būtu norādīts katras personas atbildības apjoms un veicamo darbu uzskaitījums. Ja piedāvājumu iesniedz fizisko vai juridisko personu apvienība jebkurā to kombinācijā, piedāvājumā jānorāda persona, kura pārstāv personu apvienību Iepirkumā.
1. TEHNISKĀ PIEDĀVĀJUMA SAGATAVOŠANa
	1. Pretendents sagatavo Tehnisko piedāvājumu saskaņā ar Nolikuma 2.pielikumā („Pasūtītāja tehniskā specifikācija un Pretendenta tehniskā un finanšu piedāvājuma forma”) noteikto formu, ievērojot Pasūtītāja noteiktās prasības, kas iekļautas Tehniskajā specifikācijā un Nolikumā.
	2. Tehniskajā piedāvājumā Pretendents norāda un iekļauj informāciju (tai skaitā Tehniskajā specifikācijā norādītos dokumentus vai šo dokumentu daļas), kas apliecina to, ka piedāvātā Prece atbilst Pasūtītāja prasībām un ka Pretendents izprot un apņemas ievērot katru Tehniskajā specifikācijā norādīto prasību.
2. FINANŠU PIEDĀVĀJUMA SAGATAVOŠANA
	1. Pretendents sagatavo Finanšu piedāvājumu saskaņā ar Nolikuma 2.pielikumā („Pasūtītāja tehniskā specifikācija un Pretendenta tehniskā un finanšu piedāvājuma forma”) noteikto formu, ievērojot Nolikuma prasības.
	2. Piedāvātajā līgumcenā Pretendents saskaņā ar Nolikuma 2. pielikumu („Pasūtītāja tehniskā specifikācija un Pretendenta tehniskā un finanšu piedāvājuma forma”) iekļauj visas izmaksas, kas saistītas ar līguma izpildi, ieskaitot transporta izdevumus, dokumentu pavairošanas un kancelejas preču iegādes izmaksas, visa veida sakaru izmaksas un visus valsts un pašvaldību noteiktos nodokļus un nodevas, izņemot PVN.
	3. Piedāvājuma līgumcena ir jāaprēķina un jānorāda ar precizitāti 2 (divas) zīmes aiz komata. Ja norādītas vairāk kā 2 (divas) zīmes aiz komata, trešā zīme netiks vērtēta (piedāvātā līgumcena netiks noapaļota).
	4. Līgumcenai, kuru piedāvā Pretendents, jābūt fiksētai uz visu Iepirkuma līguma izpildes laiku, un tā nevar tikt mainīta ne ar kādiem vēlākiem pārrēķiniem.
3. **PIEDĀVĀJUMA NOFORMĒJUMA UN PRETENDENTU KVALIFIKĀCIJAS PĀRBAUDE**
	1. Komisija veic piedāvājuma noformējuma un Pretendentu kvalifikācijas pārbaudi slēgtā sēdē, kuras laikā Komisija pārbauda piedāvājuma atbilstību Nolikumā noteiktajām noformējuma prasībām un Pretendenta atbilstību Nolikuma 5. nodaļā noteiktajām kvalifikācijas prasībām.
	2. Pretendents tiek noraidīts un piedāvājums netiek tālāk izvērtēts, ja Komisija konstatē, ka:
		1. Pretendents neatbilst kādai no Nolikuma 5.1.punktā noteiktajām kvalifikācijas prasībām;
		2. Pretendents ir iesniedzis nepatiesu informāciju savas kvalifikācijas novērtēšanai vai vispār nav iesniedzis pieprasīto informāciju, nav sniedzis Komisijas pieprasīto precizējošo informāciju Komisijas noteiktajā termiņā vai nav iesniedzis Nolikuma prasībām atbilstošus kvalifikācijas dokumentus.
	3. Ja Pretendents ir personu apvienība, Pretendents tiek noraidīts, ja Komisija konstatē, ka uz kādu no personām, kura iekļauta personu apvienībā, attiecas kāds no Nolikuma 8.2. punktā minētajiem izslēgšanas nosacījumiem.
	4. Pretendenta piedāvājums, kurš ir atbilstošs visām Pasūtītāja Nolikumā noteiktajām kvalifikācijas prasībām, tiek virzīts tehniskā piedāvājuma atbilstības Tehniskajai specifikācijai pārbaudei.
4. **TEHNISKĀ PIEDĀVĀJUMA ATBILSTĪBAS PĀRBAUDE**
	1. Pēc Pretendentu kvalifikācijas pārbaudes Komisija slēgtā sēdē veic Pretendentu tehniskā piedāvājuma atbilstības pārbaudi Tehniskajā specifikācijā noteiktajām prasībām.
	2. Pretendenta piedāvājums tiek noraidīts un netiek tālāk izvērtēts, ja Komisija konstatē, ka:
		1. nav iesniegti tehniskā piedāvājuma dokumenti vai tie un to saturs neatbilst Nolikuma un Tehniskās specifikācijas prasībām;
		2. Pretendents nepiekrīt Nolikuma noteikumiem.
	3. Ja Pretendenta tehniskais piedāvājums atbilst Tehniskās specifikācijas prasībām, Pretendenta piedāvājums tiek virzīts Finanšu piedāvājuma vērtēšanai.
5. **FINANŠU PIEDĀVĀJUMA VĒRTĒŠANA**
	1. Komisija veic aritmētisko kļūdu pārbaudi Pretendentu finanšu piedāvājumos. Ja Komisija konstatē aritmētiskās kļūdas, tā šīs kļūdas izlabo un informē attiecīgo Pretendentu par tā piedāvājumā konstatētajām kļūdām un laboto finanšu piedāvājumu. Vērtējot piedāvājumu, Komisija vērā ņem veiktos labojumus.
	2. Ja piedāvājumu vērtēšanas laikā Komisija konstatē, ka kāds no Pretendentiem iesniedzis piedāvājumu, kas varētu būt nepamatoti lēts, Komisija var pieprasīt Pretendentam detalizētu paskaidrojumu par būtiskajiem piedāvājuma nosacījumiem, tajā skaitā par īpašām tehnoloģijām vai cita veida nosacījumiem, kas ļauj piedāvāt šādu cenu, ievērojot Publisko iepirkumu likumā noteikto kārtību.
	3. Ja Komisija konstatē, ka Pretendents iesniedzis nepamatoti lētu piedāvājumu, Komisija Pretendenta piedāvājumu noraida.
	4. Ja piedāvājuma līgumcena norādīta ar vairāk nekā 2 (divām) zīmēm aiz komata, Komisija nevērtē trešo zīmi aiz komata (piedāvātā līgumcena netiek noapaļota).
	5. Pēc finanšu piedāvājuma atbilstības pārbaudes Nolikuma prasībām Komisija izvēlas piedāvājumu ar viszemāko cenu.
6. **LĪGUMA SLĒGŠANAS TIESĪBU PIEŠĶIRŠANA, LĪGUMA NOSLĒGŠANA**
	1. Par uzvarētāju Iepirkumā Komisija atzīst un līguma slēgšanas tiesības piešķir Pretendentam, kurš ir piedāvājis Nolikuma prasībām atbilstošu piedāvājumu ar **viszemāko kopējo cenu**.
	2. Lēmumu par Iepirkuma rezultātiem Komisija visiem Pretendentiem nosūta rakstiski 3 (trīs) darba dienu laikā pēc lēmuma pieņemšanas, kā arī publicē Iepirkuma rezultātus Pasūtītāja mājaslapā ([www.rtu.lv](http://www.rtu.lv)).
	3. Ja Iepirkuma uzvarētājs atsakās no līguma slēgšanas vai atsauc savu piedāvājumu, Komisija ir tiesīga atzīt par uzvarētāju Pretendentu, kurš iesniedzis piedāvājumu ar nākamo viszemāko cenu vai pārtraukt iepirkumu, neizvēloties nevienu piedāvājumu.
	4. Komisija var pieņemt lēmumu pārtraukt Iepirkumu, ja nav iesniegts neviens Nolikuma prasībām atbilstošs piedāvājums vai ja ir cits objektīvi pamatots iemesls Iepirkuma pārtraukšanai.
	5. Ne vēlāk kā dienā, kad stājas spēkā līgums vai tā grozījumi, Pasūtītājs savā mājaslapā ([www.rtu.lv](http://www.rtu.lv)) ievieto Iepirkuma rezultātā noslēgtā līguma, kā arī tā grozījumu (ja tādi tiks veikti) tekstu normatīvajos tiesību aktos noteiktajā kārtībā un ievērojot komercnoslēpuma aizsardzības prasības.
7. **PIELIKUMU SARAKSTS**

Nolikuma pielikumi ir tā neatņemamas sastāvdaļas. Nolikumam ir šādi pielikumi:

1. 1. Pielikums - Pieteikuma vēstules forma;
2. 2. Pielikums - Pasūtītāja tehniskā specifikācija un Pretendenta tehniskā un finanšu piedāvājuma forma;
3. 3. Pielikums - Iepirkuma līguma projekts.

Iepirkuma

ID Nr. RTU-2015/58

Nolikuma 1. pielikums

**PIETEIKUMA VĒSTULES FORMA**

**Piezīme**: *Iepirkuma Pretendentam jāaizpilda tukšās vietas šajā formā (ja ir attiecināms).*

**Iepirkums:** **“Programmatūras ANSYS Academic Research Mechanical un CFD iegāde ES 7.ietvarprogrammas (FP7) pētniecības projekta COALINE, Dotācijas līguma Nr. 609149, ietvaros, Iepirkuma ID Nr.: RTU-2015/58**.

**Kam:** Rīgas Tehniskajai universitātei

Saskaņā ar Iepirkuma Nolikumu apstiprinām, ka piekrītam Iepirkuma noteikumiem. Piedāvājam veikt simulācijas programmatūras ANSYS Academic Research Mechanical un CFD piegādi atbilstoši Nolikuma prasībām par Finanšu piedāvājumā norādīto cenu, ievērojot Iepirkuma Nolikuma 7.4. punkta prasības.

1. Mēs piekrītam Iepirkuma Nolikumam un pievienotā līguma projekta noteikumiem.
2. Mēs apstiprinām, ka visi pievienotie dokumenti veido šo piedāvājumu.
3. Mēs piekrītam, ka līgums stājas spēkā pēc abpusējas parakstīšanas saskaņā ar Jūsu noteikumiem.
4. Mēs apliecinām, ka neesam ieinteresēti nevienā citā piedāvājumā, kas iesniegts šajā Iepirkumā.
5. Informācija par Pretendentu vai personu, kura pārstāv piegādātāju apvienību Iepirkumā (aizpildīt tos punktus, kuri attiecas uz Pretendentu):
	1. Pretendenta nosaukums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	2. Reģistrēts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	3. ar Nr.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	4. Adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	5. Kontaktpersona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_

(Vārds, uzvārds, amats)

* 1. Tālrunis:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	2. Fakss: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_
	3. E-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	4. Nodokļu maksātāja reģistrācijas Nr. (ja attiecināms): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	5. Banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	6. Bankas kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	7. Bankas konta Nr.:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
1. **Ja Pretendents ir piegādātāju apvienība** (personu grupa):
	1. persona, kura pārstāv piegādātāju apvienību Iepirkumā: \_\_\_\_\_\_\_\_.
	2. katras personas atbildības apjoms: \_\_.

Ar šo uzņemos pilnu atbildību par Iepirkumam iesniegto piedāvājumu, tajā ietverto informāciju, noformējumu, atbilstību Nolikuma prasībām. Sniegtā informācija un dati ir patiesi.

Ar šo apliecinu visu piedāvājuma \_\_\_\_\_\_\_\_\_\_\_\_\_\_\_\_\_\_\_\_\_lpp. (***norādīt, kurā(-s) piedāvājuma lappusē(-s)*)** iekļauto dokumentu

kopiju,

norakstu,

izrakstu (***pasvītrot nepieciešamo***)

pareizību\*.

*\*Aizpilda tādā gadījumā, ja Pretendents atbilstoši Iepirkuma Nolikuma 3.7. punkta pēdējam teikumam izvēlas visu piedāvājumā iekļauto dokumentu kopiju, norakstu vai izrakstu pareizību apliecināt ar vienu apliecinājumu.*

Paraksts: \_\_\_\_\_\_\_\_\_\_\_\_\_\_\_\_\_\_\_\_

Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Amats: \_\_\_\_\_\_\_\_\_\_\_\_\_\_\_\_\_\_\_\_

Pieteikums sagatavots un parakstīts 2015.gada \_\_.\_\_\_\_\_\_\_\_\_\_

 Iepirkuma

ID Nr. RTU-2015/58

Nolikuma 2. pielikums

**PASŪTĪTĀJA TEHNISKĀ SPECIFIKĀCIJA UN**

**PRETENDENTA TEHNISKĀ PIEDĀVĀJUMA UN FINANŠU PIEDĀVĀJUMA FORMA**

**Iepirkumam „Programmatūras ANSYS Academic Research Mechanical un CFD iegāde ES 7.ietvarprogrammas (FP7) pētniecības projekta COALINE, Dotācijas līguma Nr. 609149, ietvaros’’**

**iepirkuma ID: RTU-2015/58**

|  |  |  |
| --- | --- | --- |
| **Tehniskā specifikācija** | **Pretendenta piedāvājums**(precīzi norādīta atbilstība katrai prasībai, konkrēti norādot piedāvātos parametrus) | **Ražotāja izdota dokumenta**, kas pievienots piedāvājumam, **lpp. un pozīcija vai saite uz ražotāja mājaslapu**, pēc kuras var pārliecināties par piedāvātās preces parametra atbilstību prasībām. |
| **Programmatūras ražotājs un nosaukums:****ANSYS Academic Research Mechanical and CFD**  |  |  |
| **Nr.** | **Tehniskā specifikācija** | **Minimālās specifikācijas prasības** |  |  |
| 1. | Programmatūras licenču skaits | 1 (viena) licence |  |  |
| 2. | Licences termiņš | Beztermiņa |  |  |
| 3. | Programmatūras versija | Jaunākā, kas pastāv piedāvājuma iesniegšanas brīdī |  |  |
| 4. | Programmatūras atbalsts | Vismaz 1 gada garumā no līguma noslēgšanas |  |  |
| 5. | Programmatūras piegādes veids | Programmatūra lejuplādējama internetā vai piegādājama atsevišķā datu nesējā. |  |  |
| 6. | Piegādes laiks | Ne vēlāk kā 14 dienu laikā no līguma noslēgšanas dienas |  |  |
| 7. | Lietošanas instrukcija latviešu vai angļu valodā | Tiek nodrošināta |  |  |
| 8. | Atjauninājumi | Tiek nodrošināti vismaz gada garumā no līguma noslēgšanas brīža |  |  |
| **Kopējā piedāvātā cena\* EUR (bez PVN)** |  |
| PVN 21% |  |
| cena ar PVN |  |

\* Cena norādāma ar visiem nodokļiem un nodevām, ar ko var tikt aplikta šīs preces piegāde, izņemot PVN, ar precizitāti 2 (divas) zīmes aiz komata. Ja norādītas vairāk nekā 2 (divas) zīmes aiz komata, trešā zīme netiks vērtēta (piedāvātā līgumcena netiks noapaļota).

Piedāvātajā cenā ir ietvertas visas iespējamās izmaksas, kas saistītas ar piegādes pilnīgu veikšanu un paredzamā līguma izpildi, tai skaitā iespējamie sadārdzinājumi un visi riski.

Ar šo apstiprinām un garantējam:

1. sniegto ziņu patiesumu un precizitāti;
2. vadošais darbinieks, kurš koordinēs piegādi \_\_\_\_\_\_\_\_\_\_\_\_\_\_\_\_\_\_ (vārds, uzvārds, e-pasts, tālrunis).

Pilnvarotās personas paraksts un zīmogs

Parakstītāja vārds, uzvārds un amats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums: \_\_\_\_\_\_\_\_\_\_

Iepirkuma

ID Nr. RTU-2015/58

Nolikuma 3.pielikums

**Iepirkuma līgumS**

Rīgā

2015.gada \_\_\_\_\_. \_\_\_\_\_\_\_\_\_\_\_\_\_\_\_\_ Nr.01J02-1/\_\_\_\_\_\_

**Rīgas Tehniskā universitāte**, izglītības iestādes reģistrācijas Nr.3341000709, tās finanšu prorektora Ingara Eriņa personā, kurš rīkojas, pamatojoties uz Rīgas Tehniskās universitātes Satversmi un rektora deleģējumu, turpmāk - Pasūtītājs, un

**\_\_\_\_\_\_\_\_\_\_\_\_\_\_**, reģistrācijas Nr. \_\_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_ personā, kurš rīkojas \_\_\_\_\_\_\_\_\_\_\_\_\_\_\_, turpmāk tekstā – Piegādātājs,

abi kopā turpmāk - Puses, bet katrs atsevišķi arī - Puse,

saskaņā ar iepirkuma „Programmatūras ANSYS Academic Research Mechanical un CFD iegāde ES 7.ietvarprogrammas (FP7) pētniecības projekta COALINE, Dotācijas līguma Nr. 609149, ietvaros” (iepirkuma ID Nr.:RTU-2015/58) rezultātiem noslēdz šādu līgumu (turpmāk - Līgums):

1. **Definīcijas**
	1. **Defekti –** Preces piegādes vai kvalitātes neatbilstība Latvijas Republikā spēkā esošajiem normatīvajiem aktiem, Tehniskajam piedāvājumam vai Līgumam.
	2. **Iepirkums** – „Programmatūras ANSYS Academic Research Mechanical un CFD iegāde ES 7.ietvarprogrammas (FP7) pētniecības projekta COALINE ietvaros, Dotācija līguma Nr. 609149” (iepirkuma ID Nr.:RTU-2015/58).
	3. **Līguma summa –** maksimāli iespējamā maksa par Preces piegādi Līgumā noteiktajā kārtībā un apmērā.
	4. **Nolikums** – Iepirkuma Nolikums ar visiem tā pielikumiem, papildinājumiem, precizējumiem un grozījumiem.
	5. **Pārstāvis -** Pasūtītāja vai Piegādātāja pilnvarota persona, kas Līguma ietvaros kontrolē līgumsaistību izpildi, pieņem vai nodod Preci.
	6. **Prece** – programmatūra ANSYS Academic Research Mechanical un CFD (Līguma 1.pielikums), par kuras piegādi saskaņā ar Nolikumu un Piegādātāja iesniegto piedāvājumu tiek slēgts Līgums.
	7. **Pavadzīme vai rēķins -** spēkā esošajiem normatīvajiem aktiem atbilstoša pavadzīme vai rēķins, ko Piegādātājs iesniedz Pasūtītājam par Preces piegādi Līgumā noteiktajā kārtībā.
	8. **Akts –** pieņemšanas-nodošanas akts, kuru parakstot, Puses apliecina, ka Prece ir piegādāta saskaņā ar Līguma noteikumiem vai ka tiek konstatēti Defekti.
2. **Līguma priekšmets**
	1. Piegādātājs par Līgumā minēto samaksu piegādā Pasūtītājam Preci un Pasūtītājs pērk, saņem un apmaksā Preci Līgumā noteiktajā termiņā, kārtībā un apmērā.
	2. Prece tiek piegādāta atbilstoši Piegādātāja iesniegtam Tehniskajam un Finanšu piedāvājumam (1.pielikums), Līguma noteikumiem un Latvijas Republikā spēkā esošajiem normatīvajiem aktiem.
	3. Piegādātājs garantē, ka Prece atbilst spēkā esošiem valsts standartiem vai citos normatīvajos aktos noteiktajām Preces kvalitātes un atbilstības prasībām, kā arī Preces izgatavotāja sniegtajai informācijai (Preces marķējums, pievienotā instrukcija, u.tml.).

1. **Līguma cena un norēķinu kārtība**
	1. Līguma summa par Preces piegādi ir **EUR** **\_\_\_\_\_\_\_\_\_\_\_\_ (***summa vārdiem)* **bez PVN.** Līguma summa visā Līguma darbības laikā nevar tikt pārsniegta.
	2. Papildus Līguma summai Pasūtītājs maksā Piegādātājam PVN normatīvajos aktos noteiktajā kārtībā un apmērā.
	3. Līguma summu Pasūtītājs apmaksā 30 (trīsdesmit) dienu laikā pēc Preces saņemšanas un attiecīgas Piegādātāja Pavadzīmes vai rēķina saņemšanas, ar pārskaitījumu uz Piegādātāja norādīto bankas kontu. Maksājums skaitās izdarīts brīdī, kad Pasūtītājs veicis maksājumu no sava norēķinu konta.
	4. Piegādātājs Preces piegādi veic uz sava rēķina un par to Pasūtītājam nav jāmaksā.
	5. Piegādātājs, sagatavojot Rēķinu vai Pavadzīmi un Aktu, tajā iekļauj i**epirkuma nosaukumu un identifikācijas numuru, projekta pilnu nosaukumu un numuru, kā arī Līguma datumu un numuru**. Ja Piegādātājs šo informāciju nav iekļāvis, Pasūtītājam ir tiesības prasīt atbilstošu korekciju veikšanu Pavadzīmē vai rēķinā un neapmaksāt šo attiecīgo Pavadzīmi vai rēķinu, kamēr šīs korekcijas nav veiktas.
2. **Preces piegādes noteikumi un termiņi**
	1. Piegādātājs Preces piegādi veic ne vēlāk kā 14 (četrpadsmit) dienu laikā no Līguma noslēgšanas brīža, vismaz 3 (trīs) darba dienas iepriekš piegādi saskaņojot ar Līguma 11.1. punktā norādīto Pasūtītāja kontaktpersonu.
	2. Preces piegādes adrese ir Āzenes iela 16/20, Rīga, LV – 1048.
3. **Preces pieņemšanas kārtība**
	1. Piegādātājs Preci Pasūtītājam nodod kopā ar dokumentāciju, kas satur Preces raksturojumu un lietošanas instrukciju angļu un/vai latviešu valodā. Pie Preces nodošanas abu Pušu pārstāvji paraksta Pavadzīmi un Aktu, tādējādi apliecinot Preces atbilstību Pavadzīmē un Aktā norādītajam.
	2. Pasūtītājs Preces atbilstību Līguma noteikumiem pārbauda 5 (piecu) dienu laikā pēc Preces nodošanas un attiecīgas Pavadzīmes un Akta parakstīšanas. Minētajā termiņā Pasūtītājam ir tiesības izteikt pretenzijas par Preces kvalitātes neatbilstību Līguma noteikumiem un Latvijas Republikā spēkā esošo normatīvo aktu prasībām. Ja šajā punktā noteiktajā termiņā Pasūtītājs nav iesniedzis Piegādātājam pretenzijas, tiek uzskatīts, ka Pasūtītājs Preci ir pieņēmis.
	3. Ja Pasūtītājs, saņemot Preci, konstatē Defektus, tas Līguma 5.2. punktā noteiktajā termiņā noformē Aktu par Defektiem un nosūta Piegādātājam attiecīgu pretenziju, norādot Defektu būtību. Pasūtītājs nepieņem Preci, kas neatbilst Līguma noteikumiem.
	4. Piegādātājs uz sava rēķina novērš konstatētos Defektus Pušu saskaņotā termiņā, bet, ja Puses nespēj vienoties, ne vēlāk kā 5 (piecu) darba dienu laikā pēc Pasūtītāja rakstveida pretenzijas saņemšanas dienas. Pēc Defektu novēršanas izdarāma atkārtota Preces pieņemšana Līgumā noteiktajā kārtībā.
	5. Ja pretenzijā minētie Defekti radušies Piegādātāja darbības vai bezdarbības rezultātā, Piegādātājs pilnībā apmaksā Defektu novēršanas izdevumus.
	6. Gadījumā, ja Pasūtītājs atkārtoti konstatē Preces Defektus vai tie netiek novērsti Līgumā noteiktajā kārtībā, Pasūtītājam ir tiesības izbeigt Līgumu, Piegādātāju par to iepriekš rakstiski brīdinot.
4. **Pasūtītāja tiesības un pienākumi**
	1. Pasūtītājs veic maksājumu par Preci Līgumā noteiktajā termiņā un apmērā.
	2. Pasūtītājam ir tiesības pieprasīt un ne vēlāk kā 3 (trīs) darba dienu laikā no Piegādātāja saņemt informāciju par Līguma izpildes norisi, piegādes laiku vai apstākļiem, kas varētu kavēt piegādi.
	3. Pasūtītājam ir pienākums parakstīt Pavadzīmi un Aktu, ja Prece ir piegādāta saskaņā ar Līguma noteikumiem.
5. **Piegādātāja tiesības, pienākumi un garantijas**
	1. Piegādātājam ir pienākums 3 (trīs) darba dienu laikā pēc Pasūtītāja pieprasījuma rakstveidā sniegt informāciju par Līguma izpildes gaitu, Preces piegādes laiku vai apstākļiem, kas varētu kavēt piegādi.
	2. Piegādātājs apliecina, ka Līguma izpildē tam ir saistoši Nolikumā minētie nosacījumi attiecībā uz Preces piegādi.
	3. Piegādātājam ir pienākums bez papildus maksas sniegt Preces programmatūras atbalstu un atjauninājumus Tehniskajā un finanšu piedāvājumā norādītajā termiņā.
	4. Piegādātājs nodrošina, ka šī Līguma izpildes laikā Preces programmatūras atbalstu sniedz profesionāli darbinieki ar nepieciešamo kvalifikāciju un prasmēm.
	5. Piegādātājs nodrošina konsultācijas programmatūras funkcionalitātes jautājumu un radušos problēmu atrisināšanai darba dienās laikā no plkst. 09.00 līdz plkst. 17.00 pa tālruni \_\_\_\_\_\_\_\_\_\_\_ vai elektroniski pa e-pastu: \_\_\_\_\_\_\_\_\_\_\_\_\_\_\_\_\_\_\_\_\_\_.
6. **Nepārvarama vara**
	1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai tādu ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus Puses nevarēja iepriekš ne paredzēt, ne novērst.
	2. Pusei, kura atsaucas uz nepārvaramas varas vai ārkārtēja rakstura apstākļu darbību, nekavējoties (ne vēlāk kā 5 (piecu) darba dienu laikā no attiecīgo apstākļu iestāšanās dienas vai dienas, kad Puse par šiem apstākļiem uzzinājusi) par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā Puse paredz veikt savu Līgumā paredzēto saistību izpildi, un pēc otras Puses pieprasījuma šādam ziņojumam ir jāpievieno dokuments, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
	3. Ja šie apstākļi turpinās ilgāk nekā divus mēnešus, jebkura no Pusēm ir tiesīga vienpusēji uzteikt šo līgumu. Šajā gadījumā neviena no Pusēm nav atbildīga par zaudējumiem, kuri radušies otrai Pusei pēc nepārvaramas varas apstākļu iestāšanās.
7. **Pušu atbildība**
	1. Par katru nokavēto Preces piegādes dienu Piegādātājs maksā Pasūtītājam līgumsodu 0,5% (nulle, komats, piecu procentu) apmērā no Līguma summas, bet kopā ne vairāk par 10% (desmit procentiem) no Līguma summas.
	2. Ja Pasūtītājs Līguma paredzētajā termiņā un apjomā neveic samaksu par Preces piegādi, Piegādātājam ir tiesības pieprasīt no Pasūtītāja līgumsodu 0,5% (nulle, komats, piecu procentu) apmērā no laikā nesamaksātās summas par katru nokavēto maksājuma dienu, bet kopā ne vairāk par 10% (desmit procentiem) no laikā nesamaksātās summas.
	3. Ja Piegādātājs 20 (divdesmit) darba dienu laikā no brīža, kad tam radušās tiesības pieprasīt no Pasūtītāja līgumsodu par maksājuma termiņa kavējumu, savas tiesības nav izmantojis, uzskatāms, ka Piegādātājs ir atteicies no attiecīgā līgumsoda un turpmāk tam nav tiesību pieprasīt no Pasūtītāja līgumsodu par attiecīgo maksājuma termiņa kavējumu.
	4. Līgumsoda samaksa neatbrīvo Puses no to saistību pilnīgas izpildes.
	5. Ja Pasūtītājam uz Līguma pamata rodas tiesības pieprasīt no Piegādātāja līgumsodu vai jebkuru citu maksājumu, Pasūtītājs ir tiesīgs ieturēt līgumsodu vai jebkuru citu maksājumu no Piegādātājam izmaksājamajām summām, par to iepriekš brīdinot Piegādātāju.
	6. Puses atbild viena otrai par to nodarītajiem tiešajiem zaudējumiem, ja tie radušies Puses, tās darbinieku vai trešo personu darbības vai bezdarbības (tai skaitā rupjas neuzmanības, ļaunā nolūkā izdarīto darbību vai nolaidības) rezultātā.
8. **Konfidencialitāte**
	1. Puses apņemas ievērot konfidencialitāti savstarpējās attiecībās, tajā skaitā:
		1. neizpaust Līgumā minēto informāciju trešajām personām, izņemot valsts un pašvaldību institūcijām, kas tiesību aktos noteiktā kārtībā pieprasa atklāt šādu informāciju;
		2. aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par otras Puses darbību, kas kļuvusi tiem pieejama līgumsaistību izpildes gaitā, izņemot gadījumus, kad šādas informācijas izpaušanu paredz likums.
		3. nodrošināt, ka visas trešās personas, ko Puses iesaista Līguma izpildē, ievēro šajā nodaļā ietvertos konfidencialitātes noteikumus attiecībā uz Līguma izpildes gaitā iegūto informāciju.
	2. Puses vienojas, ka šīs nodaļas ierobežojumi neattiecas uz publiski pieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām.
	3. Konfidencialitātes noteikumu neievērošana cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
	4. Šīs Līguma nodaļas noteikumi paliek spēkā arī pēc Līguma izbeigšanās.
9. **Pušu pārstāvji**
	1. No Pasūtītāja puses par Līguma saistību izpildes kontroli atbild \_\_\_\_\_\_\_\_\_\_\_\_\_\_\_\_\_\_. (tālrunis \_\_\_\_\_\_\_\_\_\_\_\_, epasts: \_\_\_\_\_\_\_\_\_\_\_\_\_\_\_\_), kuram(-ai) ir noteikti šādi pienākumi:
		1. kontrolēt Līguma saistību izpildi un saskaņot Preces piegādes laiku;
		2. pārbaudīt Preces un Preces piegādes atbilstību Līgumam;
		3. parakstīt Piegādātāja iesniegto Pavadzīmi;
		4. parakstīt aktu par Defektiem.
	2. No Piegādātāja puses par Līguma saistību izpildes kontroli atbild \_\_\_\_\_\_\_\_\_\_\_\_\_\_\_\_\_\_. (tālrunis \_\_\_\_\_\_\_\_\_\_\_\_, epasts: \_\_\_\_\_\_\_\_\_\_\_\_\_\_\_\_).
10. **Līguma darbības termiņš un tā grozīšanas, papildināšanas un izbeigšanas kārtība**
	1. Līgums stājas spēkā no tā parakstīšanas brīža un ir spēkā 1 gadu no tā parakstīšanas brīža vai līdz Pušu saistību pilnīgai izpildei.
	2. Visi Līguma grozījumi un papildinājumi ir spēkā, ja tie atbilst Publisko iepirkumu likuma 67.1 pantam, ir izteikti rakstveidā un tos ir parakstījuši abu Pušu pilnvaroti pārstāvji.
	3. Puses var izbeigt Līgumu pirms termiņa ar rakstisku vienošanos.
	4. Pasūtītājam ir tiesības vienpusēji izbeigt Līgumu pirms termiņa, brīdinot par to Piegādātāju 15 (piecpadsmit) darba dienas pirms šādas Līguma izbeigšanas.
	5. Neskaitot Līguma 12.4. punktā noteikto, Līgumu var izbeigt vienpusēji tikai gadījumos, kas tieši paredzēti Latvijas Republikas normatīvajos aktos.
	6. Jebkurā Līguma izbeigšanas gadījumā Puses 30 (trīsdesmit) dienu laikā no tā izbeigšanas brīža nokārto visas savas saistības pret otru Pusi.
11. **Nobeiguma nosacījumi**
	1. Līguma nodaļu virsraksti ir lietoti vienīgi ērtībai un nevar tikt izmantoti Līguma noteikumu interpretācijai.
	2. Puses nedēļas laikā rakstiski informē viena otru par savu rekvizītu (nosaukuma, adreses, norēķinu rekvizītu un tml.) maiņu, apstiprinot to ar parakstu.
	3. Visus strīdus un domstarpības, kas varētu rasties sakarā ar šo Līgumu, Puses centīsies atrisināt sarunu ceļā. Gadījumā, ja 20 (divdesmit) dienu laikā sarunu ceļā strīds netiks atrisināts, Puses strīdus risinās Latvijas Republikas tiesās atbilstoši Latvijas Republikas normatīvo aktu prasībām.
	4. Līgums sagatavots latviešu valodā uz \_\_\_\_\_\_ lapām, divos eksemplāros. Viens no eksemplāriem glabājas pie Pasūtītāja, otrs – pie Piegādātāja.
	5. Līgumam pievienoti šādi pielikumi:

1. Pielikums – Tehniskā un Finanšu piedāvājuma kopija.

1. **Pušu rekvizīti un paraksti**

|  |  |
| --- | --- |
| **Pasūtītājs:****Rīgas Tehniskā universitāte**Kaļķu iela 1 Rīga, LV – 1658Izglītības iestādes reģ. Nr. 3341000709PVN Nr. LV90000068977Valsts kase, BIC – TRELLV22Konts: LV64TREL915017612700BProjekts: FP7 projekts Coaline (*Development of an innovative manufacturing process for the in-LINE COAting of pultruded composites*). Dotācijas līguma Nr. 609149 (PVS ID1741, W43).\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/I.Eriņš/  | **Piegādātājs:** |